Document ID: 32007R0079

Title and Content:
ΚΑΝΟΝΙΣΜΌΣ (ΕΚ) αριθ. 79/2007 ΤΗΣ ΕΠΙΤΡΟΠΉΣ της 26ης Ιανουαρίου 2007 σχετικά με την έκδοση πιστοποιητικών εισαγωγής για τις αιτήσεις που υποβάλλονται από τις 15 έως τις 19 Ιανουαρίου 2007 στο πλαίσιο της δασμολογικής ποσόστωσης που ανοίχτηκε με τον κανονισμό (ΕΚ) αριθ. 2021/2006 για το ρύζι καταγωγής κρατών ΑΚΕ και υπερπόντιων χωρών και εδαφών (ΥΧΕ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1), τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων και τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2, Εκτιμώντας τα ακόλουθα: (1) Με τον κανονισμό (ΕΚ) αριθ. 2021/2006 της Επιτροπής (3), ανοίχθηκε γενική ετήσια δασμολογική ποσόστωση εισαγωγής 160 000 τόνων ρυζιού εκφραζόμενη σε ισοδύναμο αποφλοιωμένου ρυζιού, εκ των οποίων 125 000 τόνοι καταγωγής κρατών ΑΚΕ (αύξων αριθμός 09.4187), 25 000 τόνοι καταγωγής Ολλανδικών Αντιλλών και Αρούμπας (αύξων αριθμός 09.4189), 10 000 τόνοι καταγωγής των λιγότερων ανεπτυγμένων ΥΧΕ (αύξων αριθμός 09.4190), και ετήσια δασμολογική ποσόστωση 20 000 τόνων θραυσμάτων ρυζιού (αύξων αριθμός 09.4188). (2) Για την ποσόστωση που φέρει τον αύξοντα αριθμό 09.4187, το άρθρο 3 του κανονισμού (ΕΚ) αριθ. 2021/2006 καθόρισε σε 41 668 τόνους τη διαθέσιμη ποσότητα για την υποπερίοδο του μηνός Ιανουαρίου. Για την ποσόστωση που φέρει τον αύξοντα αριθμό 09.4188, το άρθρο 5 του κανονισμού (ΕΚ) αριθ. 2021/2006 καθόρισε σε 10 000 τόνους τη διαθέσιμη ποσότητα για την υποπερίοδο του μηνός Ιανουαρίου. Για την ποσόστωση που φέρει τον αύξοντα αριθμό 09.4189, το άρθρο 9 παράγραφος 1 στοιχείο α) του κανονισμού (ΕΚ) αριθ. 2021/2006 καθόρισε σε 8 334 τόνους τη διαθέσιμη ποσότητα για την υποπερίοδο του μηνός Ιανουαρίου. Για την ποσόστωση που φέρει τον αύξοντα αριθμό 09.4190, το άρθρο 9 παράγραφος 1 στοιχείο β) του κανονισμού (ΕΚ) αριθ. 2021/2006 καθόρισε σε 3 334 τόνους τη διαθέσιμη ποσότητα για την υποπερίοδο του μηνός Ιανουαρίου. (3) Από την ανακοίνωση που διαβιβάστηκε σύμφωνα με το άρθρο 17 στοιχείο α) του κανονισμού (ΕΚ) αριθ. 2021/2006 προκύπτει ότι για την ποσόστωση που φέρει τον αύξοντα αριθμό 09.4187 οι αιτήσεις που υποβάλλονται από τις 15 Ιανουαρίου 2007 έως τις 19 Ιανουαρίου 2007, σύμφωνα με το άρθρο 13 του εν λόγω κανονισμού, αφορούν ποσότητα σε ισοδύναμο αποφλοιωμένου ρυζιού η οποία υπερβαίνει τη διαθέσιμη ποσότητα. Ως εκ τούτου, πρέπει να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες. (4) Κρίνεται επίσης σκόπιμο να καθοριστούν για τις ποσοστώσεις που φέρουν τους αύξοντες αριθμούς 09.4188, 09.4189 και 09.4190 οι ποσότητες που μεταφέρονται στην επόμενη υποπερίοδο και οι συνολικές διαθέσιμες ποσότητες για κάθε ποσόστωση, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Για τις αιτήσεις πιστοποιητικών εισαγωγής ρυζιού καταγωγής ΑΚΕ/ΥΧΕ στο πλαίσιο των ποσοστώσεων που φέρουν τους αύξοντες αριθμούς 09.4187, 09.4188, 09.4189 και 09.4190 που αναφέρονται στον κανονισμό (ΕΚ) αριθ. 2021/2006, οι οποίες υποβάλλονται από τις 15 Ιανουαρίου 2007 έως τις 19 Ιανουαρίου 2007, εκδίδονται πιστοποιητικά εισαγωγής για τις αιτούμενες ποσότητες στις οποίες εφαρμόζονται συντελεστές κατανομής που καθορίζονται στο παράρτημα του παρόντος κανονισμού. 2. Οι διαθέσιμες ποσότητες στο πλαίσιο της υποπεριόδου του μηνός Ιανουαρίου 2007 που μεταφέρονται στην επόμενη υποπερίοδο και οι συνολικές διαθέσιμες ποσότητες για την υποπερίοδο του μηνός Μαΐου 2007 καθορίζονται στο παράρτημα. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Ιανουαρίου 2007.

Classification Labels:
2394
108
24
1
15

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "108": "ΤΟΠΙΚΗ ΑΥΤΟΔΙΟΙΚΗΣΗ Β΄ ΒΑΘΜΟΥ: ΠΕΡΙΦΕΡΕΙΕΣ", "24": "Τοπική αυτοδιοίκηση", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 2519
5083
5360
3156
6034
11

EuroVoc IDs (Expanded): 2519
5083
5360
3156
6034
11

Dataset Source: meu

Split: train